CELEX: 52012PC0141
Language: hu
Date: 2012-03-28
Title: Javaslat A TANÁCS IRÁNYELVE a csomagolásról és a csomagolási hulladékról szóló 94/62/EK európai parlamenti és tanácsi irányelv I. mellékletének módosításáról

|
			
		
		
		52012PC0141
		
			Javaslat A TANÁCS IRÁNYELVE a csomagolásról és a csomagolási hulladékról szóló 94/62/EK európai parlamenti és tanácsi irányelv I. mellékletének módosításáról /* COM/2012/0141 final - 2012/0070 (NLE) */
			
				
		
		
			
			   	INDOKOLÁS
A csomagolásról és a csomagolási hulladékról
szóló 94/62/EK irányelv 3. cikkének 1. pontja tartalmazza a „csomagolás”
általános fogalommeghatározását, valamint megállapítja azokat a kritériumokat,
amelyek alapján eldönthető, hogy mi minősül csomagolásnak, és mi nem.
Az irányelv I. melléklete szemléltető példákkal mutatja be az említett
kritériumok alkalmazását. A 94/62/EK irányelv 3. cikkének 1. pontjában foglalt
követelmények alapján a Bizottság megvizsgálja, és szükség szerint
felülvizsgálja az I. mellékletben a csomagolás meghatározásához megadott
szemléltető példák jegyzékét. A „csomagolás” fogalmának még egységesebb,
uniós szintű értelmezése érdekében a 94/62/EK irányelv I. mellékletét
felül kell vizsgálni, hogy a jegyzék kiegészüljön olyan új szemléltető
példákkal, amelyeket megvitattak a tagállamokkal.
Az intézkedés egyértelművé kíván tenni
olyan eseteket, ahol nem világos, mi számít csomagolásnak, és mi nem. A cél a
csomagolással kapcsolatos jogszabályi keret végrehajtásának és érvényesítésének
megkönnyítése, valamint az, hogy a gazdasági szereplők egyenlő
versenyfeltételekkel folytassanak tevékenységet az EU belső piacán.
A Bizottság ennek megfelelően
irányelvtervezetet terjesztett az irányelv 21. cikke alapján létrehozott
bizottság elé. Az irányelvre vonatkozó tervezetről a bizottság 2011.
december 12-i ülésén nem nyilvánított véleményt. A bizottság álláspontját
figyelembe véve az „öntapadós címkék hordozópapírja” tétel törlésre került a
javaslatból.
Ezért az 1999/468/EK határozat 5a. cikkében
előírt eljárásnak megfelelően a Bizottság a Tanács elé terjeszti a
tanácsi irányelv tervezetét, és egyútal megküldi az Európai Parlamentnek.
2012/0070 (NLE)
Javaslat
A TANÁCS IRÁNYELVE
a csomagolásról és a csomagolási hulladékról
szóló 94/62/EK európai parlamenti és tanácsi irányelv I. mellékletének
módosításáról
(EGT-vonatkozású szöveg)
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel a csomagolásról és a csomagolási
hulladékról szóló, 1994. december 20-i 94/62/EK európai parlamenti és tanácsi
irányelvre[1] és különösen annak 3.
cikke 1. pontjára,
tekintettel az Európai Bizottság javaslatára,
mivel:
(1)       A 94/62/EK irányelv 3.
cikkének 1. pontja a „csomagolás” fogalmát több kritérium segítségével
határozza meg. Az irányelv I. mellékletében felsorolt tételek e kritériumok
alkalmazását szemléltetik.
(2)       E szemléltető példák
jegyzéke a jogbiztonság és a csomagolás meghatározásának egységes értelmezése
érdekében felülvizsgálatra és módosításra szorul azért, hogy egyértelművé
váljanak olyan esetek, ahol nem világos, mi számít csomagolásnak, és mi nem. A
felülvizsgálat a tagállamok és a gazdasági szereplők felkérése alapján
történik az irányelv végrehajtásának és érvényesítésének megszilárdítása
érdekében, valamint azért, hogy a belső piacon egyenlő versenyfeltételek
érvényesüljenek.
(3)       A 94/62/EK irányelvet ezért
ennek megfelelően módosítani kell.
(4)       Az ezen irányelvben
előírt intézkedésekről a 94/62/EK irányelv 21. cikke alapján
létrehozott bizottság nem nyilvánított véleményt, ezért a Bizottság az
intézkedésekről javaslatot terjesztett a Tanács elé, és ezt a javaslatát
továbbította az Európai Parlamentnek,
ELFOGADTA EZT AZ IRÁNYELVET:
1. cikk
A 94/62/EK irányelv I. mellékletének helyébe
ezen irányelv mellékletének szövege lép.
2. cikk
(1)                   
A tagállamok hatályba léptetik azokat a törvényi,
rendeleti és közigazgatási rendelkezéseket, amelyek szükségesek ahhoz, hogy
ennek az irányelvnek legkésőbb 2013. szeptember 30-ig megfeleljenek. E
rendelkezések szövegét haladéktalanul megküldik a Bizottság számára.
Amikor a tagállamok elfogadják ezeket a
rendelkezéseket, azokban hivatkozni kell erre az irányelvre, vagy azokhoz
hivatalos kihirdetésük alkalmával ilyen hivatkozást kell fűzni. A
hivatkozás módját a tagállamok határozzák meg.
(2)                   
A tagállamok közlik a Bizottsággal nemzeti joguk
azon főbb rendelkezéseinek szövegét, amelyeket az ezen irányelv által
szabályozott területen fogadnak el.
3. cikk
Ez az irányelv az Európai Unió Hivatalos
Lapjában való kihirdetését követő huszadik napon lép hatályba.
4. cikk
Ennek az
irányelvnek a tagállamok a címzettjei.
Kelt Brüsszelben, .-én.
                                                                       a
Tanács részéről
                                                                       az
elnök
MELLÉKLET
„I.
MELLÉKLET
SZEMLÉLTETŐ PÉLDÁK A 3. CIKK 1.
PONTJÁBAN EMLÍTETT KRITÉRIUMOKRA
Szemléltető példák az i. kritériumra
Csomagolás
Édességes dobozok
CD-tokot borító fóliaburkolat
Katalógusok és magazinok borítékjai (magazinnal
együtt)
Süteménnyel együtt árult süteményalátétek
Rudak, csövek és hengerek, amelyekre valamilyen
hajlékony anyag (pl. műanyag fólia, alumínium, papír) van felcsévélve,
kivéve azon rudakat, csöveket és hengereket, amelyeket egy gyártóberendezés
részeiként kívánnak használni, nem pedig valamely termék értékesítési
egységként való bemutatására.
Olyan virágcserepek, amelyek csak a növény
árusítására és szállítására szolgálnak, huzamos tartására nem alkalmasak
Injekciós oldatok üvegcséi
CD-k csomagolására használt (a CD-kkel együtt
értékesített, tárolásra nem szolgáló) hengerek
Ruhaakasztók (ruhával együtt értékesítve)
Gyufásdobozok
Steril csomagolóanyagok (zacskók, tálcák és az áru
sterilitását őrző egyéb anyagok)
Italos kapszulák (pl. kávé-, kakaó- vagy tejkapszulák),
melyek használat során kiürülnek
Gázok tárolására szolgáló újratölthető
acélpalackok, kivéve a porraloltókat
Nem csomagolás
A növény huzamos tartására alkalmas virágcserepek
Szerszámosládák
Teafilterek
Sajtot bevonó viaszréteg
Kolbászbél
Vállfák (külön értékesítve)
Olyan italos kapszulák, pl. kávékapszulák,
kávétasakok és filterpapír borítású kávépárnák, amelyek használat során nem
ürülnek ki
Nyomtatópatronok
CD-, DVD- és videokazetta-tokok (CD-vel, DVD-vel
vagy videokazettával együtt értékesítve)
CD-hengerek (tároláshoz, üresen értékesítve)
Mosószerek vízben oldódó csomagolása
Kegyeleti célra használt gyertyatartók
Mechanikus darálók (újratölthető tartályba
építve, pl. újratölthető borsdaráló)
Szemléltetők példák a ii. kritériumra
Csomagolás, ha az eladási helyen való
feltöltésre tervezték és szánták
Papírból vagy műanyagból készült hordtasakok
Eldobható tányérok és poharak
Háztartási fólia
Szendvicses zacskók
Alufólia
Ruhatisztítókban a tiszta ruha csomagolására
használt műanyag fólia
Gázok tárolására szolgáló újratölthető
acélpalackok, kivéve a porraloltókat
Nem csomagolás
Keverőpálcák
Eldobható evőeszközök
Csomagolópapír (külön értékesítve)
Papírból készült sütőformák (üresen
értékesítve)
Sütemény nélkül árult süteményalátétek
Szemléltető példák a iii. kritériumra
Csomagolás
Közvetlenül a termékre akasztott vagy rögzített
címkék
Csomagolás része
Szempillaecset, amely a tárolóeszköz záróelemének
része
Tapadós címkék, amelyeket más csomagolási
tételekre ragasztottak
Tűzőkapocs
Műanyag védőtokok
Adagok mérésére szolgáló eszköz, amely a mosó- és
tisztítószerek flakonját záró elem része
Mechanikus darálók (újra nem tölthető,
termékkel töltött tartályba építve, pl. borssal teli borsdaráló)
Nem csomagolás
Rádiófrekvenciás azonosító (RFID) címkék”
[1]               HL L 365., 1994.12.31., 10. o.